CELEX: 32020R0570
Language: lt
Date: 2020-01-28 00:00:00
Title: Komisijos deleguotasis reglamentas (ES) 2020/570 2020 m. sausio 28 d. kuriuo dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti taisyklių suderinimo su Reglamentu (ES) Nr. 1321/2014 iš dalies keičiamas ir ištaisomas Reglamentas (ES) Nr. 748/2012 (Tekstas svarbus EEE)

27.4.2020   
               
               
                  LT
               
               
                  Europos Sąjungos oficialusis leidinys
               
               
                  L 132/1
               
            
         KOMISIJOS DELEGUOTASIS REGLAMENTAS (ES) 2020/570
         2020 m. sausio 28 d.
         kuriuo dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti taisyklių suderinimo su Reglamentu (ES) Nr. 1321/2014 iš dalies keičiamas ir ištaisomas Reglamentas (ES) Nr. 748/2012
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 19 straipsnio 1 dalį,
         kadangi:
         
                     (1)
                  
                  
                     siekiant nustatyti lankstesnius lengvųjų orlaivių techninės priežiūros reikalavimus ir įtraukti reikalavimą, kad organizacijos, užtikrinančios oro vežėjo pažymėjimo turėtojų naudojamų orlaivių nepertraukiamąjį tinkamumą skraidyti, taikytų saugos rizikos valdymo procesą, Komisijos reglamentas (ES) Nr. 1321/2014 (2) buvo iš dalies pakeistas (3). Atlikus tokį pakeitimą, be kita ko, priemonės, kurių turi būti imamasi siekiant užtikrinti orlaivio nepertraukiamąjį tinkamumą skraidyti ir kurios anksčiau buvo nustatytos Reglamento (ES) Nr. 1321/2014 I priede (M dalyje), dabar – atsižvelgiant į orlaivio tipą ir jo naudojimą – nustatytos to reglamento I priede (M dalyje), Vb priede (ML dalyje), Vc priede (CAMO dalyje) ir Vd priede (CAO dalyje);
                  
               
                     (2)
                  
                  
                     Komisijos reglamento (ES) Nr. 748/2012 (4) I priede (21 dalyje) išdėstytos nuostatos dėl tinkamumo skraidyti pažymėjimų, remonto projektų patvirtinimų ir skrydžio leidimų yra susijusios tik su Reglamento (ES) Nr. 1321/2014 I priedu (M dalimi), todėl, siekiant Komisijos reglamento (ES) Nr. 748/2012 I priedo (21 dalies) nuostatas priderinti prie naujos Reglamento (ES) Nr. 1321/2014 priedų struktūros, jos turėtų būti iš dalies pakeistos;
                  
               
                     (3)
                  
                  
                     Reglamento (ES) Nr. 748/2012 I priedo 21.A.604 dalies b punktas gali būti suprantamas taip, kad tvirtinant pareiškėjų, neturinčių Europos techninio standarto specifikacijos, pagalbinės jėgainės projekto pakeitimus, priskiriamus prie neesminių pakeitimų, vietoj Reglamento (ES) Nr. 748/2012 I priedo D poskyrio turėtų būti taikomas to reglamento I priedo E poskyris. Todėl, siekiant paaiškinti, kad tais atvejais taikomas to reglamento I priedo D poskyris, Reglamentas (ES) Nr. 748/2012 turėtų būti ištaisytas;
                  
               
                     (4)
                  
                  
                     Reglamento (ES) Nr. 748/2012 I priedo G poskyrio 21.A.165 dalies reikalavimai, susiję su lėktuvų išmetamo CO2 kiekio standarto neatitinkančių gaminių gamybos nutraukimu, nėra aiškiai išdėstyti ir suderinti su tais pačiais to reglamento I priedo F poskyrio reikalavimais. Todėl Reglamentas (ES) Nr. 748/2012 turėtų būti ištaisytas;
                  
               
                     (5)
                  
                  
                     Reglamento (ES) Nr. 748/2012 I priedo 21.A.93 dalies c punkto nuostatoje daroma nuoroda į tipo pažymėjimus arba riboto galiojimo tipo pažymėjimus, nors joje nuoroda turėtų būti daroma į tipo pažymėjimų arba riboto galiojimo tipo pažymėjimų pakeitimus. Todėl Reglamentas (ES) Nr. 748/2012 turėtų būti ištaisytas;
                  
               
                     (6)
                  
                  
                     šiame reglamente nustatytos priemonės atitinka Europos Sąjungos aviacijos saugos agentūros nuomones 05/2016 (5) ir 06/2016 (6), pateiktas pagal Reglamento (ES) 2018/1139 76 straipsnio 1 dalį,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) Nr. 748/2012 iš dalies keičiamas ir ištaisomas taip:
            
                        1)
                     
                     
                        1 straipsnio 2 dalies d punktas išbraukiamas;
                     
                  
                        2)
                     
                     
                        I priedas iš dalies keičiamas pagal šio reglamento priedo nuostatas.
                     
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. kovo 24 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 28 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 212, 2018 8 22, p. 1.
         
            (2)  2014 m. lapkričio 26 d. Komisijos reglamentas (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (OL L 362, 2014 12 17, p. 1).
         
            (3)  2019 m. liepos 8 d. Komisijos įgyvendinimo reglamentas (ES) 2019/1383, kuriuo dėl nepertraukiamąjį tinkamumą skraidyti užtikrinančių organizacijų saugos valdymo sistemų ir dėl bendrosios aviacijos orlaivių techninės priežiūros ir nepertraukiamojo tinkamumo skraidyti užtikrinimo reikalavimų sušvelninimo iš dalies keičiamas ir ištaisomas Reglamentas (ES) Nr. 1321/2014 (OL L 228, 2019 9 4, p. 1).
         
            (4)  2012 m. rugpjūčio 3 d. Komisijos reglamentas (ES) Nr. 748/2012, kuriuo nustatomos orlaivio tinkamumo skraidyti sertifikavimo, orlaivio ir susijusių gaminių, dalių bei prietaisų aplinkosauginio sertifikavimo, taip pat projektavimo ir gamybinių organizacijų sertifikavimo įgyvendinimo taisyklės (OL L 224, 2012 8 21, p. 1).
         
            (5)  Nuomonė 05/2016 „Task force for the review of Part-M for General Aviation (PHASE II)“.
         
            (6)  Nuomonė 06/2016 „Embodiment of safety management system (SMS) requirements into Commission Regulation (ES) No 1321/2014 - SMS in Part-M“.
      
      
         
            PRIEDAS
            Reglamento (ES) Nr. 748/2012 I priedas (21 dalis) iš dalies keičiamas taip:
            
                        1)
                     
                     
                        turinyje nuoroda į II priedėlį pakeičiama taip:
                        „II priedėlis – EASA 15a ir 15c formos, tinkamumo skraidyti patikros pažymėjimas“;
                     
                  
                        2)
                     
                     
                        21.A.93 dalies c punkto 2 papunktis pakeičiamas taip:
                        
                                    „2.
                                 
                                 
                                    paprašyti pratęsti c punkto pirmame sakinyje pirminei paraiškai nustatytą laikotarpį ir pasiūlyti naują patvirtinimo išdavimo datą. Tokiu atveju pareiškėjas užtikrina atitiktį tipo sertifikavimo pagrindui, tinkamumo naudoti duomenų sertifikavimo pagrindui ir aplinkos apsaugos reikalavimams, kuriuos pareiškėjo pasirinktiną dieną agentūra yra nustačiusi pagal 21.A.101 dalį ir pranešusi pagal 21.B.105 dalį. Tačiau, jei teikiama paraiška pakeisti didelio lėktuvo arba didelio sukasparnio tipo pažymėjimą arba riboto galiojimo tipo pažymėjimą, laikotarpis nuo tos dienos iki naujos pareiškėjo pasiūlytos patvirtinimo išdavimo datos turi būti ne ilgesnis kaip penkeri metai, o jei teikiama paraiška pakeisti bet kokio kito tipo pažymėjimą ar riboto galiojimo tipo pažymėjimą – ne ilgesnis kaip treji metai.“;
                                 
                              
                  
                        3)
                     
                     
                        21.A.165 dalies c punkto 3 papunktis pakeičiamas taip:
                        
                                    „3.
                                 
                                 
                                    be to, jei taikomi aplinkos apsaugos reikalavimai, nustato, ar:
                                    
                                                i)
                                             
                                             
                                                sukomplektuotas variklis atitinka jo pagaminimo dieną taikomus variklio išmetalų kiekio reikalavimus ir
                                             
                                          
                                                ii)
                                             
                                             
                                                sukomplektuotas lėktuvas atitinka jo pirmojo tinkamumo skraidyti pažymėjimo išdavimo dieną taikomus išmetamo CO2 kiekio reikalavimus.“;
                                             
                                          
                              
                  
                        4)
                     
                     
                        21.A.174 dalies b punkto 3 papunktis pakeičiamas taip:
                        
                                    „3.
                                 
                                 
                                    jei tai yra naudotas orlaivis, kilęs iš:
                                    
                                                i)
                                             
                                             
                                                valstybės narės, – tinkamumo skraidyti patikros pažymėjimą, išduotą pagal Komisijos reglamento (ES) Nr. 1321/2014 (*1) I priedą (M dalį) arba Vb priedą (ML dalį);
                                             
                                          
                                                ii)
                                             
                                             
                                                trečiosios šalies:
                                                
                                                            —
                                                         
                                                         
                                                            valstybės, kurioje orlaivis yra arba buvo registruotas, kompetentingos institucijos pareiškimą, kuriame nurodoma perduodant orlaivį jos registre užregistruota orlaivio tinkamumo skraidyti būklė,
                                                         
                                                      
                                                            —
                                                         
                                                         
                                                            pranešimą apie masę bei centruotę ir krovinių išdėstymo schemą,
                                                         
                                                      
                                                            —
                                                         
                                                         
                                                            skrydžio vykdymo vadovą, jeigu tokį vadovą privaloma pridėti pagal orlaiviui taikomą tinkamumo skraidyti kodeksą,
                                                         
                                                      
                                                            —
                                                         
                                                         
                                                            ankstesnių metų įrašus, pagal kuriuos galima nustatyti orlaivio gamybos, modifikavimo ir techninės priežiūros standartą, įskaitant visus su riboto galiojimo tinkamumo skraidyti pažymėjimu, išduotu pagal 21.B.327 dalį, susijusius apribojimus,
                                                         
                                                      
                                                            —
                                                         
                                                         
                                                            rekomendaciją išduoti tinkamumo skraidyti pažymėjimą arba riboto galiojimo tinkamumo skraidyti pažymėjimą ir tinkamumo skraidyti patikra grindžiamą tinkamumo skraidyti patikros pažymėjimą, vadovaujantis Reglamento (ES) Nr. 1321/2014 I priedu (M dalimi) arba Vb priedu (ML dalimi).;
                                                         
                                                      
                                          
                              
                           (*1)  2014 m. lapkričio 26 d. Komisijos reglamentas (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (OL L 362, 2014 12 17, p. 1).“;"
                        
                     
                  
                        5)
                     
                     
                        21.A.179 dalies a punkto 2 papunkčio i papunktis pakeičiamas taip:
                        
                                    „i)
                                 
                                 
                                    pateikus ankstesnį tinkamumo skraidyti pažymėjimą ir galiojantį tinkamumo skraidyti patikros pažymėjimą, išduotą pagal Reglamento (ES) Nr. 1321/2014 I priedą (M dalį) arba Vb priedą (ML dalį);“;
                                 
                              
                  
                        6)
                     
                     
                        21.A.441 dalies a punktas pakeičiamas taip:
                        
                                    „a)
                                 
                                 
                                    Remontas atliekamas pagal Reglamento (ES) Nr. 1321/2014 I priedą (M dalį), II priedą (145 dalį), Vb priedą (ML dalį) ar Vd priedą (CAO dalį) arba jį atlieka pagal šio priedo G poskyrį patvirtinta gamybinė organizacija, naudodamasi 21.A.163 dalies d punkte nurodyta privilegija;“;
                                 
                              
                  
                        7)
                     
                     
                        21.A.604 dalies b punktas pakeičiamas taip:
                        
                                    „b)
                                 
                                 
                                    nukrypstant nuo 21.A.611 dalies, D poskyrio reikalavimai taikomi APU ETSO leidimo turėtojo projekto pakeitimų patvirtinimui ir kitų pareiškėjų projektų pakeitimų, kurie priskiriami prie neesminių pakeitimų, patvirtinimui, o E poskyrio reikalavimai taikomi kitų pareiškėjų projekto pakeitimų, kurie priskiriami prie esminių pakeitimų, patvirtinimui. Jeigu taikomi E poskyrio reikalavimai, vietoje papildomo tipo pažymėjimo išduodamas atskiras ETSO leidimas ir“;
                                 
                              
                  
                        8)
                     
                     
                        21.A.711 dalies d punktas pakeičiamas taip:
                        
                                    „d)
                                 
                                 
                                    Patvirtinta organizacija gali išduoti skrydžio leidimą (EASA 20b forma, žr. IV priedėlį) naudodamasi privilegija, suteikta pagal Reglamento (ES) Nr. 1321/2014 Vc priedo (CAMO dalies) CAMO.A.125 dalį arba to reglamento Vd priedo (CAO dalies) CAO.A.095 dalį, jei pagal šio priedo 21.A.710 dalį yra patvirtintos skrydžio sąlygos, nurodytos šio priedo 21.A.708 dalyje.“;
                                 
                              
                  
                        9)
                     
                     
                        21.B.325 dalies c punktas pakeičiamas taip:
                        
                                    „c)
                                 
                                 
                                    Naujam orlaiviui arba iš valstybės, kuri nėra valstybė narė, kilusiam naudotam orlaiviui registravimo valstybės narės kompetentinga institucija išduoda ne tik atitinkamą tinkamumo skraidyti pažymėjimą, nurodytą a arba b punkte, bet ir pirminį tinkamumo skraidyti patikros pažymėjimą (EASA 15a arba 15c forma, žr. II priedėlį).“;
                                 
                              
                  
                        10)
                     
                     
                        21.B.326 dalies b punkto 1 papunkčio iii papunktis pakeičiamas taip:
                        
                                    „iii)
                                 
                                 
                                    orlaivis patikrintas pagal atitinkamas Reglamento (ES) Nr. 1321/2014 I priedo (M dalies) arba Vb priedo (ML dalies) nuostatas;“;
                                 
                              
                  
                        11)
                     
                     
                        21.B.327 dalies a punkto 2 papunkčio i papunkčio C dalis pakeičiama taip:
                        
                                    „C)
                                 
                                 
                                    orlaivis patikrintas pagal atitinkamas Reglamento (ES) Nr. 1321/2014 I priedo (M dalies) arba Vb priedo (ML dalies) nuostatas;“;
                                 
                              
                  
                        12)
                     
                     
                        priedėlių „EASA formos“ sąraše nuoroda „II priedėlis – EASA 15a forma, tinkamumo skraidyti patikros pažymėjimas“ pakeičiama taip:
                        „II priedėlis – EASA 15a ir 15c formos, tinkamumo skraidyti patikros pažymėjimas“;
                     
                  
                        13)
                     
                     
                        II priedėlis pakeičiamas taip:
                        
                           
                              „II priedėlis
                              
                                 Tinkamumo skraidyti patikros pažymėjimas – EASA 15a forma
                              
                              
                                          [VALSTYBĖ NARĖ]
                                          Europos Sąjungos valstybė narė (*)
                                          
                                             TINKAMUMO SKRAIDYTI PATIKROS PAŽYMĖJIMAS (TSPP)
                                          
                                          TSPP Nr. …
                                          Pagal Europos Parlamento ir Tarybos reglamentą (ES) 2018/1139 [VALSTYBĖS NARĖS KOMPETENTINGA INSTITUCIJA] patvirtina, kad šis orlaivis:
                                          Orlaivio gamintojas …
                                          Gamintojo žymuo …
                                          Orlaivio registracijos numeris …
                                          Orlaivio serijos numeris …
                                          patikros metu laikomas tinkamu skraidyti.
                                          
                                                      Išdavimo data …
                                                   
                                                   
                                                      Galiojimo pabaigos data …
                                                   
                                                Sklandmens skrydžio valandų skaičius išdavimo dieną (**) …
                                          
                                                      Parašas …
                                                   
                                                   
                                                      Leidimo Nr. …
                                                   
                                                Pirmas galiojimo pratęsimas. Orlaivis per pastaruosius metus buvo nepertraukiamai prižiūrimas pagal Komisijos reglamento (ES) Nr. 1321/2014 I priedo (M dalies) M.A.901 dalį. Pažymėjimo išdavimo metu orlaivis laikomas tinkamu skraidyti.
                                          
                                                      Išdavimo data …
                                                   
                                                   
                                                      Galiojimo pabaigos data …
                                                   
                                                Sklandmens skrydžio valandų skaičius išdavimo dieną (**) …
                                          
                                                      Parašas …
                                                   
                                                   
                                                      Leidimo Nr. …
                                                   
                                                
                                                      Įmonės pavadinimas …
                                                   
                                                   
                                                      Patvirtinimo nuoroda …
                                                   
                                                Antras galiojimo pratęsimas. Orlaivis per pastaruosius metus buvo nepertraukiamai prižiūrimas pagal Komisijos reglamento (ES) Nr. 1321/2014 I priedo (M dalies) M.A.901 dalį. Pažymėjimo išdavimo metu orlaivis laikomas tinkamu skraidyti.
                                          
                                                      Išdavimo data …
                                                   
                                                   
                                                      Galiojimo pabaigos data …
                                                   
                                                Sklandmens skrydžio valandų skaičius išdavimo dieną (**) …
                                          
                                                      Parašas …
                                                   
                                                   
                                                      Leidimo Nr. …
                                                   
                                                
                                                      Įmonės pavadinimas …
                                                   
                                                   
                                                      Patvirtinimo nuoroda …
                                                   
                                                
                                    EASA 15a forma, 5 leidimas
                              
                                          (*)
                                       
                                       
                                          Išbraukti, jei tai ne ES valstybė narė.
                                       
                                    
                                          (**)
                                       
                                       
                                          Išskyrus dirižablius.
                                       
                                    
                                 Tinkamumo skraidyti patikros pažymėjimas – EASA 15c forma
                              
                              
                                          
                                             TINKAMUMO SKRAIDYTI PATIKROS PAŽYMĖJIMAS (TSPP) (orlaiviams, atitinkantiems ML dalies reikalavimus)
                                          
                                          TSPP Nr. …
                                          Pagal Europos Parlamento ir Tarybos reglamentą (ES) 2018/1139
                                          [KOMPETENTINGOS INSTITUCIJOS PAVADINIMAS]
                                          arba
                                          [PATVIRTINTOS ORGANIZACIJOS PAVADINIMAS, ADRESAS ir PATVIRTINIMO NUORODA],
                                          arba
                                          [UŽ IŠLEIDIMĄ ATSAKINGO DARBUOTOJO VARDAS IR PAVARDĖ, LICENCIJOS PAGAL 66 DALĮ (ARBA LYGIAVERČIO NACIONALINIO DOKUMENTO) NUMERIS]
                                          patvirtina, kad pagal Reglamentą (ES) Nr. 1321/2014 atliko šio orlaivio tinkamumo skraidyti patikrą:
                                          
                                                      Orlaivio gamintojas …
                                                   
                                                   
                                                      Gamintojo žymuo …
                                                   
                                                
                                                      Orlaivio registracijos numeris …
                                                   
                                                   
                                                      Orlaivio serijos numeris …
                                                   
                                                ir šis orlaivis patikros metu laikomas tinkamu skraidyti.
                                          
                                                      Išdavimo data …
                                                   
                                                   
                                                      Galiojimo pabaigos data …
                                                   
                                                Sklandmens skrydžio valandų skaičius patikros dieną (*) …
                                          
                                                      Parašas …
                                                   
                                                   
                                                      Leidimo Nr. (jei taikoma) …
                                                   
                                                Pirmas galiojimo pratęsimas. Orlaivis atitinka Vb priedo (ML dalies) ML.A.901 dalies c punkto reikalavimus.
                                          
                                                      Išdavimo data …
                                                   
                                                   
                                                      Galiojimo pabaigos data …
                                                   
                                                Sklandmens skrydžio valandų skaičius išdavimo dieną (*) …
                                          
                                                      Parašas …
                                                   
                                                   
                                                      Leidimo Nr. …
                                                   
                                                
                                                      Įmonės pavadinimas …
                                                   
                                                   
                                                      Patvirtinimo nuoroda …
                                                   
                                                Antras galiojimo pratęsimas. Orlaivis atitinka Vb priedo (ML dalies) ML.A.901 dalies c punkto reikalavimus.
                                          
                                                      Išdavimo data …
                                                   
                                                   
                                                      Galiojimo pabaigos data …
                                                   
                                                Sklandmens skrydžio valandų skaičius išdavimo dieną (*) …
                                          
                                                      Parašas …
                                                   
                                                   
                                                      Leidimo Nr. …
                                                   
                                                
                                                      Įmonės pavadinimas …
                                                   
                                                   
                                                      Patvirtinimo nuoroda …
                                                   
                                                
                                    
                                          (*)
                                       
                                       
                                          Išskyrus balionus ir dirižablius.
                                       
                                    EASA 15c forma, 3 leidimas.
                           
                        
                     
                  
               (*1)  2014 m. lapkričio 26 d. Komisijos reglamentas (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (OL L 362, 2014 12 17, p. 1).“;“